BRALKA: To je video projekta ADLAB PRO,
ki ga financira Evropska unija.
Licenca za uporabo avtorskih del je prosta.
GERT: Sem Gert Vercauteren z Univerze v Antwerpnu v Belgiji.
V tem videu vam bom povedal več
o ciljnem občinstvu za zvočne opis oz. AD.
Gledate 6. del: Ciljno občinstvo, v Modulu 1, Splošna predstavitev.
Številne definicije razlagajo AD
kot storitev za ljudi z okvaro vida.
Ta definicija je preveč poenostavljena.
Kot boste izvedeli,
so ljudje z okvaro vida zelo raznovrstna skupina.
Obenem poleg glavne ciljne skupine
obstaja številčno in raznovrstno sekundarno občinstvo.
Najprej se posvetimo glavni ciljni skupini.
Po nedavnih podatkih Svetovne zdravstvene organizacije
je na svetu 253 milijonov ljudmi z okvarami vida.
36 milijonov je slepih,
217 milijonov pa je blažje ali hudo slabovidnih.
Ocenjujejo, da se te številke lahko potrojijo,
ker prebivalstvo narašča in se stara.
Med slepimi so se nekateri rodili slepi,
večina pa je oslepela pozneje v življenju.
To je pomembno, ker pomeni,
da večina ljudi z okvaro vida ima vidni spomin predmetov.
Le skromna manjšina ga nima.
Z drugimi besedami, večina na primer ve, kakšne so barve.
Skupino slabovidnih lahko dodatno razdelimo
glede na vrsto in stopnjo okvare vida.
Določena stanja, denimo siva mrena, povzročijo meglen vid.
Druga, na primer poškodba vidnega živca, zožijo vidno polje
in povzročijo izgubo perifernega vida.
Tretja, na primer napake na mrežnici, prinesejo izgubo centralnega vida.
Zaključimo lahko, da splošni ciljni pripadnik občinstva ne obstaja.
Poleg tega obstaja zelo številčno
in raznoliko sekundarno ciljno občinstvo.
Zvočni opis potencialno lahko doseže veliko več ljudi,
ne zgolj tistih s katero izmed okvar vida.
Prvo prepoznavno sekundarno občinstvo so starejši občani.
Poleg tega, da so nagnjeni k delni izgubi vida,
pogosto pešajo tudi njihove umske zmožnosti
in zato vse težje spremljajo TV program,
gledališke predstave in podobno.
Zvočni opis jim lahko ponudi dodatna pojasnila
in jim pomaga razumeti oddajo ali igro.
Drugič, zvočni opis lahko pomaga tudi mlajšim.
Novejše raziskave kažejo,
da dodajanje zvočnih opisov k učnemu materialu
usmerja pozornost šolarjev
na pomembne elemente avdiovizualne vsebine.
Druga nedavna raziskava s še nepotrjenimi zaključki nakazuje,
da AD lahko pomaga tudi ljudem z umskimi težavami, kot je avtizem.
Zlasti s pojasnjevanjem čustev
in nazornejšim podajanjem konteksta.
In zadnjič, po smernicah ITC
so potencialno največja skupina, ki ji AD lahko koristi,
ljudje, ki vidijo, vendar nočejo pozorno spremljati
televizijskega zaslona.
Obsežna raziskava kaže, da štirje od desetih ljudi
občasno "gledajo" televizijo, ko doma opravljajo druga dela.
Kakšen zvočni opis torej potrebujemo?
Jasno je, da ne more obstajati tak, ki bi ustrezal vsem.
Zlata sredina nikoli ne bo zlata za vse.
Če ni izrecno naročeno drugače,
se zdi varno upoštevati potrebe glavnega ciljnega občinstva
in poskrbeti, da ljudje z okvaro vida vsebino razumejo in v njej uživajo.
S tem smo zaključili 6. del.
Upam, da zdaj bolje razumete potrebe različnih ciljnih skupin,
ki jim zvočni opis lahko pomaga.
BRALKA: Pripravo predstavitve je podprl projekt ADLAB PRO.
Avdiodeskripcija: Laboratorij za razvoj novega profesionalnega profila.
Financira ga EU v okviru programa Erasmus+.
Ključno dejanje 2, strateško partnerstvo.
Številka projekta: 2016-1-IT02
KA203-024311.
V predstavitvi so predstavljeni podatki in mnenja avtorjev
in ni nujno, da odražajo uradno mnenje Evropske unije.
Ne institucije in telesa EU
ne njihovi predstavniki
niso odgovorni za uporabo tukaj predstavljenih podatkov.
To je bil video projekta ADLAB PRO. Partnerji projekta so:
Univerza v Trstu, Avtonomna univerza iz Barcelone,
Univerza v Antwerpnu, Univerza Adama Michiewicza,
RTV Slovenija, Utopian Voices, Sound Focus
in Kraljevi inštitut za slepe, Velika Britanija.
ADLAB PRO financira Evropska unija.
Licenca za uporabo avtorskih del je prosta.